**LIQUI MOLYs første globale markedsføringskampanje**

En milliard kontakter i 128 land

**September 2018 – Den tyske eksperten på olje og additiver LIQUI MOLY har for første gang i historien startet en global markedsføringskampanje. På Internett og Facebook nås det ut til en milliard kontakter. «Vi forteller folk at LIQUI MOLY er det oljemerket som tyske bilister har kåret som best», sier daglig leder Ernst Prost. «På den måten øker vi etterspørselen for forhandlerne våre over hele verden.»**

Annonsene blir vist via Google-nettverket, Facebook og Instagram. De har blitt oversatt til 50 språk og er å se i 128 land. Det følger også med en konkurranse, der premiene er en reise til Malaysia, USA og Tyskland samt billetter til motorsykkel-VM, MotoGP. «Dette vil øke merkevarebevisstheten i stor stil – også i de landene der LIQUI MOLY ennå ikke er særlig kjent», påpeker Ernst Prost.

Det er første gang at den tyske eksperten på olje og additiver setter i gang en global kampanje. Med én milliard kontakter har LIQUI MOLY aldri før hatt større rekkevidde. Kampanjen blir betalt og styrt sentralt fra Tyskland. «Forretningspartnerne våre i de enkelte landene må gjerne slå seg med på kampanjen», oppmuntrer Ernst Prost.

Kjernebudskapet er at LIQUI MOLY nok en gang har blitt stemt frem som beste oljemerke blant leserne av de store tyske bilbladene. «Kampanjen er samtidig en invitasjon til å bli bedre kjent med LIQUI MOLY», understreker Ernst Prost. «Vi står for solid tyskprodusert kvalitet. Oljene og additivene våre produseres utelukkende i Tyskland.» Kampanjen starter i oktober.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations International

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de